ብሰለስቲኦም ሚኒስተራት ጉዳያት ወጻኢ ዝወጸ ናይ ሓባር መግለጺ፡ እሙን ዝኾነ መርመራ ክግበርን፡ እቶም ገበነኛታት ድማ ብሓላፍነት ክሕተቱ ጸዊዑ። "ብቱርኪን ብስዑዲን ዝካየድ ናይ ሓባር ጻዕሪ ነተባብዕ፡ መንግስቲ ስዑዲ ድማ ምሉእን ዝርዝራውን ዝኾነ ሓበሬታ ክህብ ንጽበዮ" ኢሎም ጀረሚ ሃንት፣ ጆን ይቨስ ሌ ድሪያንን ሃይኮ ማስን። "እንታይ ከምዘጋጠመ ዋላ ሓደ ካባና ዝፈልጥ የለን። ኩልና ግን በቲ ወጺኡ ዘሎ ሓበሬታ ኣዚና ተሻቒልና`ለና፡ እታ ናብ ሱር ናይ`ዚ ጉዳይ`ዚ ክንበጽሕ ክትሕግዘና እትኽእል ሃገር ድማ ሱዕዲ ዓረብ`ያ" ኢሉ ሚስተር ሃንት። "ከምቲ [ሰበ-ስልጣን ሱዕዲ] ዝብልዎ፡ እቲ ቅትለት ዘይተፈጸመ እንተኾይኑ፡ ጀማል ካሾጊ ብህይወት ኣሎ ማለት ድዩ?
